**Contract de achiziție publică de produse**

privind **furnizarea de Materiale consumabile/birotica/rechizite în cadrul proiectului**

**VIP – PLUS „Voluntariat – Inițiative – Profesionalism pentru calitate în serviciile de zi destinate copiilor din comunitățile vulnerabile” PN1020**

**Nr. \_\_\_\_\_\_\_\_\_\_\_\_ din data \_\_\_\_\_\_\_\_\_\_\_\_\_\_\_**

Prezentul Contract de achiziție publică / de produse, (denumit în continuare „Contract”), s-a încheiat având în vedere prevederile din Legea nr. 98/2016 privind achizițiile publice (denumită în continuare „Legea nr. 98/2016”), precum și orice alte prevederi legale emise în aplicarea acesteia

încheiat în data de \_\_\_\_\_\_\_\_\_\_\_\_\_\_\_\_\_\_\_\_

între:

1. **Părțile contractante**

**DIRECȚIA GENERALĂ DE ASISTENȚĂ SOCIALĂ ȘI PROTECȚIA COPILULUI IALOMIȚA**, cu sediul în: Str. Ct. Dobrogeanu Gherea nr. 1, Slobozia, tel.: 0243/231088, fax 0243/233407, e-mail: achizitii@dpcialomita.ro, cod de înregistrare fiscală 9670462, cont IBAN nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la Trezoreria – Slobozia, reprezentată prin Director General, Paul Marcu și Director, Lucreția Buda și denumită în continuare „Autoritatea contractantă”, pe de o parte

și

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ cu sediul în: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ telefon: \_\_\_\_\_\_\_\_\_\_\_\_\_\_\_, fax: \_\_\_\_\_\_\_\_\_\_\_\_\_\_, e-mail: \_\_\_\_\_\_\_\_\_\_\_\_\_\_, număr de înmatriculare \_\_\_\_\_\_\_\_\_\_\_\_\_\_\_\_\_\_\_\_\_\_, cod de înregistrare fiscală \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cont IBAN nr\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ reprezentată prin [numele și prenumele reprezentantului/reprezentanților legal(i) al/ai Contractantului], [funcția(ile) reprezentantului/reprezentanților legal(i) al/ai Contractantului], în calitate de și denumită în continuare „Contractant”, pe de altă parte,

denumite, în continuare, împreună, "Părțile" și care,

**II. Definiții**

2.1. În prezentul contract următorii termeni vor fi interpretați astfel:

a. contract – prezentul contract și toate anexele sale;

b. achizitor și furnizor – părțile contractante, așa cum sunt acestea numite în prezentul contract;

c. prețul contractului – prețul plătibil furnizorului de către achizitor, în baza contractului, pentru îndeplinirea integrală și corespunzătoare a tuturor obligațiilor asumate prin contract;

d. produse – echipamentele, mașinile, utilajele, orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;

e. servicii – servicii aferente livrării produselor, respectiv activitățile legate de furnizarea produselor, cum ar fi transportul și orice alte asemenea obligații care revin furnizorului prin contract;

f. origine – locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră și esențială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor și serviciilor poate fi distinctă de naționalitatea furnizorului;

g. destinație finală – locul unde furnizorul are obligația de a furniza produsele;

h. forța majoră – reprezintă o împrejurare de origine externă, cu caracter extraordinar, absolut imprevizibilă și inevitabilă, care se află în afara controlului oricărei părți, care nu se datorează greșelii sau vinei acestora, și care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;

i. zi – zi calendaristică;

j. an – 365 de zile.

**III. Interpretare**

3.1. În prezentul contract, cu excepția unei prevederi contrare, cuvintele la forma singular vor include forma de plural și viceversa, acolo unde acest lucru este permis de context.

3.2. Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

**IV. OBIECTUL CONTRACTULUI**

4.1. Furnizorul se obligă să furnizeze, respectiv să vândă, să livreze la sediul achizitorului, pe bază de comandă fermă, în perioada convenită, conform Caietului de sarcini, ofertei și obligațiilor asumate prin prezentul contract, produsele:

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. Lot** | **Denumire produs** | **U.M.** | **Cantitate** | **Preț unitar fără TVA** | **Preț unitar cu TVA (RON)** | **Preț total fără TVA (RON)** | **Preț total cu TVA (RON)** |
|  |  |  |  |  |  |  |  |
|  | **TOTAL** |  |  |  |  |  |  |

4.2. Achizitorul se obligă să achiziționeze, respectiv să cumpere și să plătească prețul convenit în prezentul contract.

**V. DURATA CONTRACTULUI**

5.1. Durata prezentului contract este până la ............................ .

5.2. Prezentul contract încetează să producă efecte la data îndeplinirii tuturor obligațiilor de către părți.

5.3. Executarea contractului începe la data semnării de către părți.

**VI. PREȚUL ȘI PLATA CONTRACTULUI**

6.1. Prin prezentul contract de furnizare produse, achizitorul se obligă să plătească furnizorului, pentru produsele livrate, o sumă de lei la care se adaugă TVA. Prețul contractului, respectiv prețul produselor livrate, este cel prevăzut în tabelul de la pct.1 al cap. IV din prezentul contract.

6.2. Pentru produsele livrate, achizitorul va deconta furnizorului costurile în lei, în baza facturii transmise de către furnizor, factură emisă în baza procesului verbal de recepție a produselor livrate.

6.3. Furnizorul va emite factura pentru plata produselor livrate și ca urmare a îndeplinirii obligațiilor prevăzute în prezentul contract.

6.4. Achizitorul va efectua plata produselor către furnizor, în termen de 30 de zile calendaristice de la primirea facturii și recepția produselor.

6.5. În cazul neachitării de către achizitor a facturilor în termenul de 45 de zile de la expirarea termenului prevăzut la cap. VI punctul 4, acesta va suporta penalități în cuantum de 0,01 % pentru fiecare zi calendaristică de întârziere.

**VII. OBLIGAȚIILE FURNIZORULUI**

7.1. Furnizorul se obligă să furnizeze produsele la standardele și/sau performanțele prezentate în propunerea tehnică.

7.2. Furnizorul se obligă să furnizeze produsele în termen de maxim 5 zile de la semnarea contractului de către achizitor, la sediul achizitorului, conform caietului de sarcini anexă la contract. La livrare produsele vor fi însoțite de certificat de conformitate.

7.3. Furnizorul se obligă să furnizeze produsele în perioadele prevăzute în propunerea tehnică, anexă la contract.

7.4. Furnizorul se obligă să despăgubească achizitorul împotriva oricăror:

a. reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru sau în legătură cu produsele achiziționate, și

b. daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea caietului de sarcini întocmit de către achizitor.

7.5. Prețurilor unitare vor fi cele declarate în propunerea financiară înmulțite cu cantitatea contractată.

7.6. Plata se va face cu ordin de plată în contul de Trezorerie al Furnizorului.

**VIII. OBLIGAȚIILE ACHIZITORULUI**

8.1. Achizitorul se obligă să permită accesul personalului furnizorului cu ocazia livrării produselor care fac obiectul acestui contract.

8.2. Achizitorul se obligă să plătească prețul produselor către furnizor in termen de 30 zile de la data recepției produselor de către autoritatea contractantă, cu condiția respectării procedurilor privind efectuarea plății impuse de legislația în vigoare.

8.3. Dacă achizitorul nu onorează facturile în termenul convenit, atunci furnizorul are dreptul de a sista livrarea produselor. Imediat după ce achizitorul își onorează obligațiile, furnizorul va relua livrarea produselor în cel mai scurt timp posibil.

**IX. AJUSTAREA PREȚULUI CONTRACTULUI**

9.1. Prețul contractului este ferm și nu se ajustează pe durata de valabilitate a contractului.

9.2. Pentru produsele livrate și pentru serviciile prestate, plățile datorate de achizitor furnizorului sunt cele declarate în propunerea financiară, anexă la contract.

**X. RECEPȚIE, INSPECȚII ȘI TESTE**

10.1. Achizitorul sau reprezentantul său are dreptul de a inspecta și/sau testa produsele pentru a verifica conformitatea lor cu specificațiile din anexa/anexele la contract.

10.2. Inspecțiile și testările la care vor fi supuse produsele, cât și condițiile de trecere a recepției provizorii și a recepției finale (calitative) sunt descrise în anexa la prezentul contract.

10.3. Achizitorul are obligația de a notifica furnizorului identitatea reprezentanților săi împuterniciți pentru efectuarea recepției, testelor și inspecțiilor.

10.4. Inspecțiile și testele din cadrul recepției provizorii și recepției finale (calitative) se vor face la destinația finală a produselor.

10.5. Dacă vreunul din produsele inspectate sau testate nu corespunde specificațiilor, achizitorul are dreptul să îl respingă, iar furnizorul fără a modifica prețul contractului are obligația:

a. de a înlocui produsele refuzate; sau

b. de a face toate modificările necesare pentru ca produsele să corespundă specificațiilor lor tehnice.

10.6. Dreptul achizitorului de a inspecta, testa și, dacă este necesar, de a respinge nu va fi limitat sau amânat datorită faptului că produsele au fost inspectate și testate de furnizor, cu sau fără participarea unui reprezentant al achizitorului, anterior livrării acestora la destinația finală.

10.7. Prevederile clauzelor pct. 1-5 ale cap. X nu îl vor absolvi pe furnizor de obligația asumării garanțiilor sau altor obligații prevăzute în contract.

**XI. AMBALARE ȘI MARCARE**

11.1. a. Furnizorul are obligația de a ambala produsele pentru ca acestea să facă față, fără limitare, la manipularea dură din timpul transportului, tranzitului și expunerii la temperaturi extreme, la soare și la precipitațiile care ar putea să apară în timpul transportului și depozitării în aer liber, în așa fel încât să ajungă în bună stare la destinația finală.

b. În cazul ambalării greutăților și volumelor în cutii, furnizorul va lua în considerare, unde este cazul, distanța mare până la destinația finală a produselor și absența facilităților de manipulare grea în toate punctele de tranzit.

11.2. Ambalarea, marcarea și documentația din interiorul sau din afara pachetelor vor respecta strict cerințele ce vor fi special prevăzute în contract, inclusiv cerințele suplimentare.

11.3. Toate materialele de ambalare a produselor, precum și toate materialele necesare protecției coletelor rămân în proprietatea achizitorului.

**XII. LIVRAREA ȘI DOCUMENTELE CARE ÎNSOȚESC PRODUSELE**

12.1. Furnizorul are obligația de a livra produsele la destinația finală indicată de achizitor, respectând datele din graficul de livrare.

12.2. a. La expedierea produselor, furnizorul are obligația de a comunica, în scris achizitorului datele de expediere, numărul contractului, descrierea produselor, cantitatea, locul de încărcare și locul de descărcare.

b. Furnizorul va transmite achizitorului documentele care însoțesc produsele:

* factură fiscală
* certificat de conformitate

12.3. Certificarea de către achizitor a faptului că produsele au fost livrate parțial sau total se face după recepție, prin semnarea de primire de către reprezentantul autorizat al acestuia, pe documentele emise de furnizor pentru livrare.

12.4. Livrarea produselor se consideră încheiată în momentul în care sunt îndeplinite prevederile clauzelor de recepție produselor.

**XIII. Asigurări**

13.1. Furnizorul are obligația de a asigura complet produsele furnizate prin contract împotriva pierderii sau deteriorării neprevăzute la fabricare, transport, depozitare și livrare, în funcție de termenul comercial de livrare convenit.

**XIV. Servicii**

14.1. Pe lângă furnizarea efectivă a produselor, furnizorul are obligația de a presta și serviciile accesorii furnizării produselor, fără a modifica prețul contractului.

14.2. Furnizorul are obligația de a presta serviciile, pentru perioada de timp convenită, cu condiția ca aceste servicii să nu elibereze furnizorul de nicio obligație de garanție asumată prin contract.

**XV. PERIOADA DE VALABILITATE PRODUSELOR**

15.1. Furnizorul are obligația de a garanta că produsele furnizate prin contract sunt noi, nefolosite. De asemenea, furnizorul are obligația de a garanta că toate produsele furnizate prin contract nu vor avea niciun defect ca urmare a proiectului, materialelor sau manoperei (cu excepția cazului când proiectul și/sau materialul este cerut în mod expres de către achizitor) sau oricărei alte acțiuni sau omisiuni a furnizorului și că acestea vor funcționa la parametrii solicitați, în condiții normale de funcționare.

15.2. Achizitorul are dreptul de a notifica imediat furnizorului, în scris, orice plângere sau reclamație ce apare în conformitate cu această valabilitate.

15.3. La primirea unei astfel de notificări, furnizorul are obligația de a remedia defecțiunea sau de a înlocui produsul în perioada convenită, fără costuri suplimentare pentru achizitor.

15.4. Dacă furnizorul, după ce a fost înștiințat, nu reușește să remedieze defectul în perioada convenită, achizitorul are dreptul de a lua măsuri de remediere pe riscul și pe cheltuiala furnizorului și fără a aduce niciun prejudiciu oricăror alte drepturi pe care achizitorul le poate avea față de furnizor prin contract.

**XVI. CALITATEA PRODUSELOR**

16.1. Furnizorul are obligația de a garanta că produsele furnizate prin contract sunt conforme cu specificațiile tehnice ofertate.

16.2. Furnizorul are obligația de a livra produsele însoțite de declarație de conformitate pentru fiecare produs.

16.3. Achizitorul are dreptul de a notifica imediat furnizorului, în scris, orice plângere sau reclamație ce apare în legătură cu calitatea produselor.

16.4. La primirea unei astfel de notificări, furnizorul are obligația de a înlocui produsele in termen de 48 de ore de la primirea notificării, fără costuri suplimentare pentru achizitor.

16.5. Dacă furnizorul, după ce a fost înștiințat, nu reușește să remedieze defectul în perioada convenită, achizitorul are dreptul de a achiziționa produsele din altă sursă.

**XVII. DEPOZITARE ȘI TRANSPORT**

17.1. Furnizorul are obligația de a asigura și de a plăti transportul încărcăturii până la sediul autorității contractante.

17.2. Transportul se va face cu mijloace de transport care să asigure livrarea în bune condiții a produselor.

**XVIII. Întârzieri în îndeplinirea contractului**

18.1. Furnizorul are obligația de a îndeplini contractul de furnizare în perioada/perioadele înscrise în propunerea tehnică.

18.2. Dacă pe parcursul îndeplinirii contractului furnizorul nu respectă termenul de livrare sau de prestare a serviciilor, atunci acesta are obligația de a notifica achizitorul în timp util; modificarea datei/perioadelor de furnizare asumate în propunerea tehnica se va face cu acordul părților, prin act adițional.

18.3. În afara cazului în care achizitorul este de acord cu o prelungire a termenului de livrare, orice întârziere în îndeplinirea contractului dă dreptul achizitorului de a solicita penalități furnizorului conform prevederilor legale.

**XIX. ÎNCETAREA CONTRACTULUI**

Contractul încetează:

19.1. de drept, prin expirarea termenului contractual daca părțile contractante nu convin la prelungirea acestuia, conform cap. V;

19.2. prin rezilierea contractului în conformitate cu dispozițiile cap. XX;

19.3. în caz de forță majoră conform pct. 2 al cap. XXII.

**XX. REZILIEREA CONTRACTULUI**

20.1. Rezilierea de către Beneficiar: În cazul în care furnizorul nu își îndeplinește obligațiile ce decurg din prezentul contract, achizitorul, după notificarea furnizorului, și dacă acesta din urmă nu-și îndeplinește obligațiile în termen de 3 zile de la primirea notificării, va fi îndreptățit să considere contractul ca reziliat de plin drept, fără intervenția instanței judecătorești.

Nerespectarea în mod repetat de către furnizor a obligațiilor contractuale va fi dovedită cu notificările scrise și transmise de către achizitor, notificări care vor face referire la neîndeplinirea respectivă precum și la durata ei. Prin notificări se vor solicita justificări privind neîndeplinirea obligațiilor, pe care furnizorul este obligat să le transmită în termen de maxim 3 zile de la data primirii notificării.

Achizitorul are dreptul de a denunța unilateral contractul și de a solicita returnarea sumelor plătite, în una din următoarele situații:

a. furnizorul se află, la momentul atribuirii în una dintre situațiile care ar fi determinat excluderea sa din procedura de atribuire, conform Legii 98/2016.

b. contractul nu ar fi trebuit să fie atribuit Furnizorului, având în vedere o încălcarea obligațiilor care rezultă din legislația europeană relevantă.

20.2. Rezilierea de către Furnizor: Neefectuarea de către achizitor a plăților pentru produsele livrate și recepționate, la termenele stabilite prin contract, poate atrage rezilierea de drept a contractului, dacă achizitorul a fost pus în întârziere, iar obligația nu a fost satisfăcută în termen de 30 zile de la primirea notificării și va fi îndreptățit să considere contractul ca reziliat de plin drept, fără intervenția instanței judecătorești.

**XXI. COMUNICĂRI**

21.1. Toate comunicările, notificările și informările aferente derulării prezentului contract, vor fi considerate valabil întocmite dacă au fost făcute în scris și expediate la adresele părților contractante.

21.2. Expedierea comunicărilor, notificărilor și informărilor se vor face personal sau sub semnătură, prin fax, prin scrisoare recomandată sau prin e-mail în format PDF.

21.3. Comunicările și informările între părți se pot face și prin telefon sau e-mail, cu condiția confirmării în scris a primirii comunicării.

**XXII. ALTE CLAUZE**

22.1. Răspunderea contractuală: Pentru neexecutarea în totalitate sau în parte, ori pentru executarea necorespunzătoare a obligațiilor prevăzute în prezentul contract, părțile datorează penalități și despăgubiri pentru acoperirea prejudiciului cauzat.

22.2. Forța majoră: Forța majoră, invocată în condițiile legii, exonerează părțile contractante de răspundere pentru neexecutarea sau executarea necorespunzătoare, ori cu întârziere a obligațiilor asumate prin prezentul contract. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

22.3. Litigii: Achizitorul și furnizorul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului. Dacă, după 15 de zile de la începerea acestor tratative, achizitorul și furnizorul nu reușesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecătorești din România.

**XXIII. LIMBA CARE GUVERNEAZĂ CONTRACTUL**

23.1. Limba care guvernează contractul este limba română

**XXIV. MODIFICĂRI ALE CONTRACTULUI**

a. Părțile au dreptul, pe durata perioadei de valabilitate a Contractului, de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul Părților, fără a afecta caracterul general al Contractului, în limitele dispozițiilor prevăzute de art. 221-222 din Legea nr. 98/2016, coroborate cu prevederile referitoare la modificări contractuale din HG nr. 395/2016 (art. 164 și 165).

b. Modificările nesubstanțiale sunt singurele modificări ale Contractului care pot fi făcute fără organizarea unei noi proceduri de atribuire.

c. Modificările contractuale, din prezentul Contract, nu trebuie să afecteze, în nici un caz și în nici un fel, rezultatul procedurii de atribuire, prin anularea sau diminuarea avantajului competitiv pe baza căruia Contractantul a fost declarat câștigător în cadrul procedurii de atribuire.

d. Partea care propune modificarea Contractului are obligația de a transmite celeilalte părți propunerea de modificare a Contractului.

**XXV. DISPOZIȚII FINALE**

25.1. Orice modificare a prezentului contract, cu respectarea prevederilor cap. XXIV, se va face prin act adițional la contract, care va fi semnat de către ambele părți contractante.

25.2. Prezentul contract intră în vigoare începând cu data semnării și este valabil până la data de ........................., plățile fiind efectuate conform pct. 1, cap. VI.

25.3. Părțile se supun legislației românești în vigoare.

25.4. În cazul în care vreo prevedere a prezentului contract este considerată invalidă sau ilegală, sau nu poate fi executată în conformitate cu orice reglementare legală sau de ordine publică, toate celelalte prevederi ale prezentului contract vor rămâne totuși în deplină vigoare și efect. În momentul stabilirii faptului că una din prevederi este invalidă, ilegală sau nu poate fi executată, părțile vor negocia, cu bună credință, modificarea într-o cât mai mică măsură a prezentului contract, astfel, încât respectiva prevedere să devină legală, valabilă și executorie și să reflecte cât mai fidel posibil intenția inițială a Părților, într-un mod reciproc acceptabil.

25.5. Anexele de mai jos fac parte integrantă din contract:

* **Anexa nr. 1** – Caietul de sarcini și Anexa la Caiet de sarcini;
* **Anexa nr. 2** – Oferta tehnica, inclusiv clarificările din perioada de evaluare;
* **Anexa nr. 3** – Oferta financiară, inclusiv clarificările din perioada de evaluare;

25.6. Prezentul contract s-a încheiat astăzi, în 2 (două) exemplare:

* unul pentru Achizitor,
* unul pentru Furnizor.

|  |  |
| --- | --- |
| Pentru Autoritatea/entitatea contractantă | Pentru Contractant |
| DGASPC IALOMITA | [Contractantul] |
| Director General,  Marcu Paul | [numele și prenumele reprezentantului legal al Contractantului] |
| Director,  Ec. Lucreția Buda  Aviz juridic, | [funcția reprezentantului legal al Contractantului] |
|  | [semnătura reprezentantului legal al Contractantului] |
| Data: [zz/ll/aaaa] | Data: [zz/ll/aaaa] |